Lamstjops met bone en fetakaas | SARIE
Lamstjops met bone en fetakaas	deur Barbara Joubert
Hierdie gereg het ek opgetower deur bestanddele waarvoor die Grieke lief is saam te voeg. Sit voor saam met suurlemoen-aartappels.
400 g fetakaas, in stukke gebreek
15 groot hand vol vars basiliekruidblare
Verhit jou oond tot 180 °C. Gooi sowat 80 ml van die olyfolie in ’n groot oondroosterbak. Verhit die olie en braai die preie, knoffel en wortels daarin vir sowat 10 minute. Voeg die botterbone, tamaties, rooiwyn en hoender-aftreksel by. Geur met origanum, lourierblare, sout en swartpeper. Maak die bak toe met tinfoelie en bak vir sowat 45 minute. Sit intussen die tjops in ’n bak en gooi die res van die olyfolie en die suurlemoensap oor. Verhit ’n swaarboompan. Braai die tjops weerskante bruin. Geur met sout en swartpeper. Haal die groente ná 45 minute uit die oond en rangskik die tjops en fetakaas bo-op. Plaas terug in die oond vir sowat 20 minute. Sprinkel vars basiliekruidblare oor.